Labomasipala kumele futsi batise basebentisi betinsita kutsi umsebenti wekukhokhelwa ngetindleko seloku uyinhloso lesembili yahulumende wasemakhaya kanye nekutsi basebentisi kutawumele bakhokhele tinsita letisetjentiswa ngetulu kwelizinga lesisekelo. Kuya ngekuya kwetimo tendzawo umlayeto kubasebentisi kumele ube ngulocace kahle mayelana nekutsi ngabe lenchubomgomo itawusetjentiswa njani kanye netikhatsi letimisiwe tekucala kusebenta. Mayelana nekulawula tikweledi, iNkantolo leNkhulu iya yancuma ecaleni lelitsintsa masipala waseThekwini kutsi bomasipala banelilungelo lekuvala kuphakelwa kwetinsita kubasebentisi labangakukhokheli kusetjentiswa kwemanti lokungetulu kwemalitha langu-6 000. Ngalamanye emavi basebentisi angeke batsi emanti amahhala lasisekelo asho kutsi abanako kutsi bangakhokhela kusejtentiswa kwemanti lokungetulu kwelizinga lelisisekelo.